Portree

pisi|Diego de Guevara portree. Michel Sittow u. 1515-1518
pisi|Mutti. Marie Underi portree. Ants Laikmaa pastell (1904)

Portree on teatavat isikut või isikuid kujutav kunstiteos ja -žanr skulptuuris, maalikunstis, graafikas, fotograafias. Peale välise sarnasuse püütakse sageli tabada ja edasi anda ka portreteeritava inimese psühholoogilisi iseärasusi.Kunstileksikon, Kunst, Tallinn, 2000. lk 410 Portreekunsti viljelejaid nimetatakse ka portretistideks.

Portreekunst tänapäevases mõistes tekkis 16. sajandi alguses Itaalias ja Saksamaal. Barokiajastul õitses portreemaal eriti  Flandrias ja Madalmaades ning 18. sajandi Inglismaal. Euroopa kuningakodade juures tegutsesid õueportretistid. 19. sajandil kaotas portreemaal fotokunsti tekkimise tõttu suuresti oma tähtsuse.

 Liigitamine 
Portreid liigitatakse:

 figuuri edasiandmise ulatuse järgi
pea ja büst
poolfiguur
põlvedeni figuur 
täisfiguur

peahoiaku järgi
en face ehk otsevaade
profiil 
poolprofiil
"pagev" profiil

portreteeritave arvu järgi
üksik-, kaksik- ja grupiportree

kujutatava sotsiaalse seisundi järgi
näiteks autoportree, ratsaportree, valitseja- või õpetlaseportree

Portree võib olla idealiseeriv, realistlik, ekspressionistlik vms.

Viited

Kategooria:Kunst
Kategooria:Kujutava kunsti žanrid